Public procurement notice: Contract Notice
Published: 2016-12-17
Buyer: Folketinget
Country: DK
Region: Byen København
Contract type: Services
Procedure: Competitive procedure with negotiation
CPV classification: 32330000 | 37524100 | 37524400 | 72200000 | 72212190
Estimated value: 30000000 DKK
Submission deadline: 2017-01-25
Award criteria: The most economic tender

Technical requirements: Folketinget har siden 2003 haft et it-baseret læringsrollespil på Christiansborg. Det hedder »Politiker for en Dag« og er målrettet elever i grundskolens 8. — og 9. klasse.
Spillet er efterhånden vanskeligt at vedligeholde, og Folketinget skal derfor have udviklet et nyt tidssvarende it-baseret læringsrollespil på Christiansborg. Det nye »Politiker for en Dag«, der skal udvikles, skal være et selvstændigt nyt spil, som bygger videre på de elementer i det nuværende spil, der fungerer godt.
Kontrakten angår udvikling og levering af alle elementer af et nyt Politiker for en Dag, som skal bygge videre på de elementer i det nuværende spil, der fungerer godt.
Formålet med spillet »Politiker for en Dag« er at fremme elevernes motivation og kompetence til at deltage i det danske demokrati. Gennem spillet skal eleverne også få viden om lovgivningsprocessen og indblik i folketingsmedlemmernes arbejde.
»Politiker for en Dag« skal rette sig primært til samfundsfag i 8. og 9. klasse og skal understøtte og supplere den daglige undervisning i klassen. Spillet skal være et sammenhængende undervisningsforløb, der består af et it-baseret læringsrollespil i lokaler på Christiansborg og før- og eftermateriale, der bruges af lærer og elever på skolen. Spillet skal simulere folketingsmedlemmernes hverdag gennem en totaloplevelse, hvor medieklip, tekniske virkemidler, interaktionspunkter, scenografi og flow i lokalerne er tænkt sammen med det faglige indhold i spillet.
»Politiker for en Dag« skal fungere som et interaktivt rollespil, hvor indhold og pædagogik, den digitale løsning samt indretning af lokalerne er en sammenhængende løsning, der skaber et afvekslende, engagerende og læringsunderstøttende miljø.
Kontrakten angår en totalløsning af udvikling, test og implementering af det nye læringsrollespil »Politiker for en Dag«, herunder udarbejdelse af koncept, udvikling og levering af indhold og digital løsning samt indretning af lokaler og levering af udstyr og inventar. Desuden omfatter kontrakten også den efterfølgende vedligeholdelse, support og drift af spillet.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante leverancer af de ydelser, som kontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser, herunder levering af ydelser som i relevans, faglig bredde, faglig kompleksitet og omfang modsvarer de ydelser, som kontrakten omfatter.
Kontrakten indeholder optioner på henholdsvis etablering af et ekstra spil i andre lokaler samt nye sager til læringsrollespillet. Der henvises til udbudsmaterialet for yderligere.
Såfremt Ansøger baserer sig på andre enheders formåen, skal dette anføres i det fælles europæiske udbudsdokument, del II, afsnit C — Oplysninger om udnyttelse af andre enheders kapacitet, jf. i øvrigt pkt. VI.3) »Yderligere oplysninger« nedenfor. Den eller de andre enheder skal hver udfylde et særskilt ESPD med de krævede oplysninger.
Såfremt Ansøger er del af et konsortium, skal dette anføres i det fælles europæiske udbudsdokument, Del II, afsnit A: Oplysninger om den økonomiske aktør, og hver af de deltagende økonomiske aktører skal udfylde et særskilt ESPD med de krævede oplysninger.
Før ordregivers beslutning om tildeling af kontrakten, skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD. Ordregiveren kan på ethvert tidspunkt under proceduren bede Ansøger/Tilbudsgiver om at indsende dele af eller hele dokumentationen, hvis det er nødvendigt for at sikre en korrekt afvikling af proceduren.
Følgende dokumentation for økonomisk kapacitet behøver ikke indgå i prækvalifikationsanmodningen, men skal fremlægges, når ordregiver anmoder herom:
For både egenkapital og omsætning: Ansøgers/tilbudsgivers årsregnskaber eller uddrag heraf for hvert af de seneste 3 disponible regnskabsår, hvis offentliggørelse af årsregnskaber er lovpligtig i det land, hvor tilbudsgiver er etableret, eller anden dokumentation for egenkapitalens og omsætningens størrelse. Ved en sammenslutning af virksomheder (f.eks. et konsortium) skal oplysningerne angives for hver af de deltagende virksomheder i sammenslutningen.


Award value: 30000000